
ŠPORT
OCENJEVANJE IN
KRITERIJI ZNANJA

	PREVERJAMO
	OCENJUJEMO

	gibalna znanja

teoretična znanja

trud in prizadevanje

športno opremo

sodelovanje v šolskih in izven šolskih športnih aktivnostih

higieno

znanje pri predmetih, ki se ne ocenjujejo (športno vzgojni karton, badminton, namizni tenis, plavanje, smučanje, pohodništvo, športni program Krpan)
	gibalna znanja 

teoretična znanja

Oboje ocenjujemo pri naslednjih športnih panogah in disciplinah:

I. TRILETJE (1., 2., 3. razred): atletska abeceda, gimnastična abeceda, plesne igre, igre z žogo.

II. TRILETJE (4., 5., 6. razred): atletika, gimnastika z ritmično izraznostjo, ples, mala odbojka, mala košarka, mali nogomet in mali rokomet. 

III. TRILETJE (7., 8., 9. razred): atletika, gimnastika z ritmično izraznostjo, ples, odbojka, košarka, nogomet, rokomet.


OCENJEVANJE ZNANJA 

	OCENA
	OPIS OCENE

	ODLIČNO

5


	Učenec-ka presega optimalno znanje, ki je določeno v učnem načrtu in ciljih šolske športne vzgoje in učinkovito, racionalno, varno in samostojno obvladuje najzahtevnejše gibalne naloge pri individualnih in kolektivnih športnih panogah. Zelo dobro obvladuje teoretična in praktična znanja, povezana z vsemi športnimi panogami in njihovimi vsebinami. Pogosto pomaga pri pouku, (kot vodja, demonstrator in izvajalec) in organizaciji najrazličnejših tekmovanj. Zelo dobro sodeluje s sošolci in športnim pedagogom, s tem si širi obzorje znanja in poznavanja športa – samostojno spremlja in vrednoti svoj napredek. Ima odlične (optimalne in boljše) športne dosežke. Dobro pozna pravila individualnih in kolektivnih športnih panog – sposoben je samostojnega sojenja. Tekmuje za razredno in šolsko reprezentanco,  navzven predstavlja šolo in sodeluje v popoldanskih šolskih športnih aktivnostih.  

	PRAV DOBRO

4


	Učenec-ka dosega optimalno znanje, ki je določeno v učnem načrtu in ciljih šolske športne vzgoje in racionalno, varno in samostojno obvladuje zahtevnejše gibalne naloge pri individualnih in kolektivnih športnih panogah. Obvladuje teoretična in praktična znanja, povezana z vsemi športnimi panogami in njihovimi vsebinami. Večkrat pomaga pri pouku in organizaciji najrazličnejših tekmovanj. Dobro sodeluje s sošolci in športnim pedagogom  –  samostojno spremlja in vrednoti svoj napredek. Ima optimalne športne dosežke. Dobro pozna pravila individualnih in kolektivnih športnih panog – sposoben je sojenja z izkušenejšim sodnikom. Tekmuje za razredno in šolsko reprezentanco,  navzven predstavlja šolo in sodeluje v popoldanskih šolskih športnih aktivnostih.

	DOBRO

3


	Učenec-ka presega temeljno znanje, določeno v učnem načrtu in ciljih šolske športne vzgoje in varno in samostojno obvladuje manj zahtevnejše gibalne  naloge. Zahtevnejše naloge opravi z aktivnim ali pasivnim varovanjem. Obvladuje teoretična in praktična znanja, povezana z nekaterimi športnimi panogami in njihovimi vsebinami. Včasih pomaga pri pouku in organizaciji najrazličnejših tekmovanj. Sodeluje s sošolci in športnim pedagogom –  spremlja svoj napredek. Ima povprečne (temeljne in boljše) športne dosežke. Pozna pravila individualnih in kolektivnih športnih panog – zna soditi skupaj z učiteljem. Tekmuje za razredno reprezentanco in navzven predstavlja šolo. Včasih sodeluje v popoldanskih šolskih športnih aktivnostih.

	ZADOSTNO

2


	Učenec-ka komaj dosega minimalno, temeljno znanje, določeno v učnem načrtu in ciljih šolske športne vzgoje. Zahtevnejše gibalne naloge opravi samo z aktivnim varovanjem in s prilagojenimi pogoji. Slabo obvladuje teoretična in praktična znanja. Redko spremlja svoj napredek in ga zna vrednotiti samo s pomočjo. Dosega temeljne športne rezultate. Pozna enostavnejša pravila individualnih in kolektivnih športnih panog. Redko sodeluje v popoldanskih šolskih športnih aktivnostih


	NEZADOSTNO

1


	Učenec-ka ne dosega minimalnega, temeljnega znanja, določenega z učnim načrtom in cilji šolske športne vzgoje. Ne obvladuje teoretična in praktična znanja in ne more samostojno opraviti enostavnejših nalog. Ne spremlja svoj napredek in ga ne zna samostojno vrednotiti. Vedno je potrebno aktivno varovanje. Ne dosega temeljnih športnih rezultatov. Pozna le nekatera enostavnejša pravila individualnih in kolektivnih športnih panog. Ne sodeluje v popoldanskih šolskih  športnih aktivnostih.


KRITERIJI ZNANJA

ATLETIKA

	Ocena
	Merila

	5
	Učenec-ka izvede osnovni element ali osnovne elemente tekoče in zanesljivo brez tehničnih napak in doseže odlične rezultate pri merjenju v posameznih atletskih disciplinah.

	4
	Učenec-ka izvede osnovni element ali osnovne elemente tekoče in zanesljivo z manjšimi tehničnimi napakami v enem od strukturnih delov elementa (npr. pri zaletu, metu ali pri odrivu). Doseže optimalne rezultate pri merjenju v posameznih atletskih disciplinah.

	3
	Učenec-ka izvede osnovni element ali osnovne elemente tekoče z manjšimi tehničnimi napakami v več strukturnih delih elementa (npr. pri zaletu, metu in odrivu) ali večjo tehnično napako v enem od strukturnih delov (npr. pri doskoku). Doseže dobre rezultate pri merjenju v posameznih atletskih disciplinah.

	2
	Učenec-ka izvede osnovni element ali osnovne elemente z večjimi tehničnimi napakami in doseže temeljne rezultate pri merjenju v posameznih atletskih disciplinah.

	1
	Učenec-ka ne izvede enega ali več elementov, ki predstavljajo standard znanja iz učnega načrta in ne doseže temeljnih rezultatov pri merjenju v posameznih atletskih disciplinah.


GIMNASTIKA Z RITMIČNO IZRAZNOSTJO

	Ocena
	Merila

	5
	Učenec-ka izvede osnovni element ali povezavo elementov samostojno, tekoče in zanesljivo brez tehničnih in estetskih napak in doseže odlične vrednosti (točke) za izvedbo elementa ali povezavo elementov v vajo. V praksi uporabi pojem varovanje drugega in samovarovanje.

	4
	Učenec-ka izvede osnovni element ali povezavo elementov samostojno, tekoče in zanesljivo z manjšimi estetskimi napakami in doseže prav dobre vrednosti (točke) za izvedbo elementa ali povezave elementov v vajo. V praksi uporabi pojem varovanje drugega.

	3
	Učenec-ka izvede osnovni element ali povezavo elementov samostojno in tekoče z manjšimi tehničnimi in estetskimi napakami in doseže dobre vrednosti (točke) za izvedbo elementa ali povezave elementov v vajo.

	2
	Učenec-ka izvede osnovni element ali povezavo elementov samostojno z večjimi tehničnimi oziroma estetskimi napakami ali v olajšanih okoliščinah (npr. s pomočjo strmine) in/ali v prilagojeni obliki - s pomočjo in doseže temeljne vrednosti (točke) za izvedbo elementa ali povezave elementov v vajo.

	1
	Učenec-ka ne izvede elementa ali njihove povezave, ki predstavlja standard znanja iz učnega načrta.


PLES

	Ocena
	Merila

	5
	Učenec/učenka zna zaplesati štiri plesne figure enega plesa, ki jih med seboj tekoče povezuje. Gibanje je estetsko v sproščeni plesni drži in usklajeno z ritmom in tempom.

	4
	Učenec/učenka zna zaplesati samostojno tri plesne figure pri enem plesu, ki jih med seboj tekoče povezuje z manjšimi napakami. Gibanje usklajuje z ritmom in tempom glasbe, plesna drža je sproščena.

	3
	Učenec/učenka zna zaplesati in povezati samostojno dve plesni figuri pri enem plesu. Med izvedbo oziroma povezavo plesnih figur dela manjše napake, popravlja svoje gibanje z ritmom in tempom glasbe, plesna drža je še sproščena.

	2
	Učenec/učenka zna zaplesati samostojno ene ali dveh plesnih figur pri enem plesu. Med izvedbo dela manjše napake, povezava dveh figur ni tekoča. Gibanje težko usklajuje z glasbo, plesna drža je nesproščena, pogled mu uhaja k nogam.

	1
	Učenec/učenka ne zna zaplesati nobene plesne figure pri enem plesu. Neusklajena sta tudi ritem in tempo.


 ODBOJKA

	Ocena
	Merila

	5
	Učenec-ka izvede celotno gibalno nalogo zanesljivo, tekoče, pravilno in skladno z navodili.

	4
	Učenec-ka izvede celotno nalogo skladno z navodili, vendar nekoliko manj zanesljivo oziroma z manjšimi pomanjkljivostmi v posameznem delu gibanja. 

	3
	Učenec-ka izvede celotno nalogo skladno z navodili, zanesljivo in tekoče, vendar z (npr.: nepopolno podajo ali servisom). 

	2
	Učenec-ka izvede celotno gibanje skladno z navodili, vendar z  pomanjkljivostmi v posameznem delu gibanja (npr.: podajanje, sprejemanje ali serviranje). 

	1
	Učenec-ka izvede gibalno nalogo neusklajeno z navodili (npr.: napačna podaja) oziroma naredi drugo izvedbo naloge od zahtevane.


 KOŠARKA

	Ocena
	Merila

	5
	Učenec-ka izvede celotno gibalno nalogo zanesljivo, tekoče, pravilno in skladno z navodili.

	4
	Učenec-ka izvede celotno nalogo skladno z navodili, vendar nekoliko manj zanesljivo oziroma z manjšimi pomanjkljivostmi v posameznem delu gibanja (npr.: pri prehodu v vodenje, med vodenjem, pri zaustavljanju in sprejemu podaje).

	3
	Učenec-ka izvede celotno nalogo skladno z navodili, zanesljivo in tekoče, vendar z nepopolno podajo oziroma metom na koš. 

	2
	Učenec-ka izvede celotno gibanje skladno z navodili, vendar z manjšimi pomanjkljivostmi v posameznem delu gibanja in z nepopolnim vodenjem, podajo oziroma metom na koš.

	1
	Učenec-ka izvede gibalno nalogo neusklajeno z navodili (npr.: napačen met na koš) oziroma naredi pri prehodu v gibanje ali med gibanjem prekršek (npr.: nepravilno vodenje ali podaja).


 NOGOMET

	Ocena
	Merila

	5
	Učenec-ka izvede celotno gibalno nalogo zanesljivo, tekoče, pravilno in skladno z navodili.

	4
	Učenec-ka izvede celotno nalogo skladno z navodili, vendar nekoliko manj zanesljivo oziroma z manjšimi pomanjkljivostmi v posameznem delu gibanja (npr.: pri prehodu v vodenje, med vodenjem, pri zaustavljanju, sprejemu podaje oziroma strelu).

	3
	Učenec-ka izvede celotno nalogo skladno z navodili, zanesljivo in tekoče, vendar z nepopolno podajo oziroma strelom, (ki sta najpomembnejša elementa naloge).

	2
	Učenec-ka izvede celotno gibanje skladno z navodili, vendar z manjšimi pomanjkljivostmi v posameznem delu gibanja in z nepopolno podajo oziroma strelom.

	1
	Učenec-ka izvede gibalno nalogo neusklajeno z navodili (npr.: napačen strel) oziroma naredi pri prehodu v gibanje ali med gibanjem prekršek (npr.: nepravilno vodenje ali podaja).


MALI  ROKOMET 

	Ocena
	Merila

	5
	Učenec-ka izvede celotno gibalno nalogo zanesljivo, tekoče, pravilno in skladno z navodili.

	4
	Učenec-ka izvede celotno nalogo skladno z navodili, vendar nekoliko manj zanesljivo oziroma z manjšimi pomanjkljivostmi v posameznem delu gibanja (npr.:  med vodenjem,  sprejemu podaje oziroma strelu).

	3
	Učenec-ka izvede celotno nalogo skladno z navodili, zanesljivo in tekoče, vendar z nepopolno podajo oziroma strelom, (ki sta najpomembnejša elementa naloge).

	2
	Učenec-ka izvede celotno gibanje skladno z navodili, vendar z manjšimi pomanjkljivostmi v posameznem delu gibanja in z nepopolno podajo oziroma strelom.

	1
	Učenec-ka izvede gibalno nalogo neusklajeno z navodili (npr.: napačen strel) oziroma naredi pri prehodu v gibanje ali med gibanjem prekršek (npr.: nepravilno vodenje ali podaja).


